"Elektron hukumat" tizimining rivojlanishi: davlat hokimiyati va boshqaruvi organlari oldida turgan dolzarb masalalari muhokama qilindi

Avtomobil yo‘llari qo‘mitasi
Elektron hukumat bo'yicha
loyihalar
"Elektron hukumat" tizimining rivojlanishi: davlat hokimiyati va
boshqaruvi organlari oldida turgan dolzarb masalalari
muhokama qilindi
2016 yil 18 mart kuni O'zbekiston Respublikasi Oliy Majlisi Qonunchilik palatasining
Axborot va kommunikatsiya texnologiyalari masalalari qo'mitasi hamda O'zbekiston
Respublikasi Axborot texnologiyalari va kommunikatsiyalarini rivojlantirish vazirligi
tomonidan "Elektron hukumat" tizimining rivojlanishi: davlat hokimiyati va boshqaruvi
organlari oldida turgan dolzarb masalalar" mavzusida seminar tashkil etildi.
Joriy yilning iyun oyida kuchga kiradigan O'zbekiston Respublikasining "Elektron
hukumat to'g'risida"gi qonunining mazmun- mohiyatini keng targ'ib qilish, keng qamrovli
tushuntirish
ishlarini olib borish, davlat idoralari oldida turgan vazifalarni belgilab olish
maqsadida bugungi kunda qo'shma rejali chora-tadbirlar asosida ishlar amalga
oshirilmoqda.
Seminarda Oliy Majlis Qonunchilik palatasi deputatlari, davlat hokimiyati va boshqaruvi
organlarining ma'sul raxbarlari va xodimlari, Axborot va kommunikatsiya texnologiyalari
masalalari qo'mitasi huzuridagi jamoat ekspert guruhi a'zolari,
nodavlat notijorat
tashkilotlari, fuqarolik jamiyati institutlari, ommaviy axborot vositalari vaqillari, shuningdek
keng doiradagi axborot-kommunikatsiya sohasining mutaxassislari ishtirok etdilar.
2015 yil 9 dekabr kuni O'zbekiston Respublikasi Prezidenti Islom Karimovning "Elektron
hukumat to'g'risida"gi qonunga imzo chekishi jamiyatimizda idoralararo, idoralar va
fuqarolar, tadbirkorlar o'rtasidagi elektron munosabatlarning rivojlanishi,
fuqaro
manfaatlarining mustahkam himoyalanishi, Internet tarmog'ida ta'lim-tarbiyaviy, foydali
kontentning yaratilishi, axborotlashtirish sohasida katta o'zgarishlarning keng qamrovli
yangi bosqichini boshlab berdi.
"Elektron hukumat to'g'risida"gi qonun mamlakatimizda "elektron hukumat" tizimini joriy
qilish va rivojlantirish sohasida davlat siyosati aniq ifodalab beruvchi me'yoriy hujjatdir.
Uni amalda tatbiq etish davlat organlarining faol ishtirokini talab qiladi. Sababi davlat
organlari "elektron hukumat" sohasida yagona davlat
siyosatini amalga oshirib, mazkur
yo'nalishdagi dasturlarni ishlab chiqishda faol ishtirok etishlari belgilab berilgan. Davlat
idoralarining "elektron hukumat" sohasida axborot tizimlari va axborot resurslarini,
shuningdek interaktiv davlat xizmatlarini ishlab chiqishi, ularning uzluksiz ishlashini
ta'minlash, aholiga masofadan turib sifatli xizmat ko'rsatish qonunda belgilangan.
Seminarda xalqaro tajriba va jahon amaliyotida "elektron hukumat"ga oid
qonunchilikning amalda tatbiq qilinishi, hujjat mazmun-mohiyatini fuqarolar o'rtasida
1 / 2
Avtomobil yo‘llari qo‘mitasi
Elektron hukumat bo'yicha loyihalar
targ'ib qilishning uslubiy va texnik tavsiyalari yuzasidan ma'lumotlar berildi.
Qonunning
maqsad hamda vazifalari, asosiy tushunchalari, "elektron hukumat"
tizimining asosiy prinsiplari, uning ishini tashkillashtirish, elektron davlat xizmatlarini
ko'rsatishga qo'yiladigan talablarga oid normalar qayd etilgan. Shuningdek, Qonunda
"elektron hukumat"
infratuzilmasi, mazkur sohadagi davlat boshqaruvi, davlat
organlarining "elektron hukumat" tizimi doirasidagi o'zaro hamkorligiga oid munosabatlar
tartibga solinishi belgilangan.
Qonunning asosiy vazifasi – davlat organlari faoliyatining samaradorligini, tezkorligini va
shaffofligini ta'minlash, ularning mas'uliyatini va ijro intizomini kuchaytirish,
aholi va
tadbirkorlik sub'ektlari bilan axborot almashishni ta'minlashning qo'shimcha
mexanizmlarini yaratish. Shu bois, unda elektron davlat xizmatlarini ko'rsatishda, shu
jumladan, idoralararo elektron hamkorlik doirasida davlat organlarining yuridik va
jismoniy shaxslar bilan o'zaro munosabatlarini tartibga solingan.
Bu esa davlat xokimiyati va boshqaruv organlari tomonidan tegishli normativ-huquqiy
xujjatlarni o'z vaqtida va to'liq qabul qilish, elektron davlat xizmatlari reglamentlari,
axborot tizimlari, axborot resurslari va tarmoqlarini rivojlantirish
yuzasidan idoraviy
dasturlarni o'z vaqtida ishlab chiqish va tasdiqlashni, elektron davlat xizmatlarini
ko'rsatish tartibi to'g'risidagi to'liq axborotlarni aholiga to'liq taqdim qilish, davlat
xokimiyati va boshqaruv organlarining rasmiy saytlari faoliyatini yanada
takomillashtirishni, o'z vaqtida xizmat ko'rsatishni talab qiladi.
Elektron hukumat togrisida qonunini yuklash
Elektron hukumat togrisida qonunini yuklab olish (doc, 132 kb)
2 / 2